Na osnovu Odluke Vlade Bosansko-podrinjskog kantona Goražde o usvajanju ,,Programa novčanih podsticaja u poljoprivredi za 2016. godinu''' broj:03-14-1719/16 od 04.11.2016.godine, utvrđenog Budžetom Bosansko-podrinjskog kantona Goražde za 2016. godinu i Uputstva za ostvarivanje novčanih podsticaja u primarnoj poljoprivrednoj proizvodnji broj: 04-14-1611-2/16 od 18.11.2016.godine, Ministarstvo za privredu Bosansko-podrinjskog kantona Goražde, **o b j a v lj u je:**

**JAVNI POZIV**

**za podnošenje aplikacija (zahtjeva i projekata) za korištenje sredstava po**

**,,Programu novčanih podsticaja u poljoprivredi za 2016. godinu .''**

Pozivaju se poljoprivredni proizvođači koji se bave poljoprivrednom proizvodnjom da mogu podnijeti zahtjeve i projekte za ostvarivanje novčanih podsticaja po **,,Programu novčanih podsticaja u poljoprivredi za 2016. godinu** ''Ministarstvu za privredu Bosansko-podrinjskog kantona Goražde za slijedeće ciljeve:

a) Podsticanje poljoprivredne proizvodnje kroz novčane podsticaje za animalnu, biljnu i gljivarsku proizvodnju

b) Podsticanje zapošljavanja i edukacije u sektoru poljoprivrede

c) Unapređenje i razvoj poljoprivrednog sektora

Opšti uslovi za učestvovanje aplikanta u Programu podsticaja poljoprivrednoj proizvodnji za 2016.godinu su:

* da imaju prebivalište/registraciju na prostoru Bosansko-podrinjskog kantona Goražde,
* da obavljaju poljoprivrednu proizvodnju na prostoru Bosansko-podrinjskog kantona Goražde,
* da je upisan u Registar poljoprivrednih gazdinstava i klijenata,
* da nemaju neizmirenih poreznih obaveza za poreze i doprinose, osim obaveza za koje su obuhvaćene ugovorom o reprogramiranju obaveza.

Posebni uslovi propisani su Uputstvom za ostvarivanje novčanih podsticaja u primarnoj poljoprivrednoj proizvodnji za 2016. godinu.

Aplikanti mogu aplicirati zahtjevima i projektima za slijedeće vrste podsticaja:

* Proizvodnja svježeg kravljeg mlijeka 2015 (decembar)- po objavi Javnog poziva
* Uzgoj priplodnih junica(SPP,SPO,ZZ,DOO) - do 30.11.2016.godine
* Držanje osnovnog stada ovaca i koza(SPP,SPO,ZZ,DOO) - do 30.11.2016.godine.
* Držanje pčelinjih društava(SPP,SPO,ZZ,DOO) – do 30.11.2016.godine.
* Držanje matičnog stada krava-(SPP,SPO,ZZ,DOO) do 30.11.2016.godine.
* Držanje koka nosilja(SPP,SPO,ZZ,DOO) - 30.11.2016. godine.
* Vještačko osjemenjavanje krava- do 30.11.2016.godine.
* Podsticaj za uzgoj tovne piladi (SPP,SPO,ZZ,DOO) – do 30.11.2016.godine.
* Podsticaj za držanje konja – do 30.11.02016.godine.
* Zasnivanje zasada jagodičastog voća (SPP,SPO,ZZ,DOO) – do 30.11.2016.godine.
* Proizvodnja konzumne jabuke - do 10.12.2016.godine.
* Proizvodnja konzumne jabuke, rod 2015. godine- 30.11.2016. godine.
* Proizvodnja maline (SPP,SPO,ZZ,DOO) - do 01.12.2016. godine.
* Proivodnja u zatvorenim prostorima (plastenička proizvodnja) SPP,SPO,ZZ,DOO - do 30.11.2016.godine.
* Proizvodnja žitarica i ljekovitog bilja- jesenja sjetva 30.11.2016.godine.
* Proizvodnja merkantilnog krompira- do 30.11.2016.godine.
* Proizvodnja šampinjona- do 15.12.2016.godine.
* Podsticaj za nabavku poljoprivredne mehanizacije i opreme(SPP,SPO,ZZ,DOO) - do 30.11.2016. godine.
* Sufinansiranje izgradnje štalskih objekata za krupnu stoku(SPP,SPO,ZZ,DOO) do 30.11.2016.godine.
* Sufinansiranje izrade projektne dokumentacije za sekundarnu vodovodnu mrežu za tri lokaliteta, po projektu navodnjavanja ( Udruženja registrovana za ove namjene)- do 30.11.2016.godine.
* Sufinansiranje izgradnje prodajnog objekta za plasman domaćih proizvoda),Udruženja-do 30.11.2016.godine.
* Zdravstvena zaštita domaćih životinja( krava,mliječna grla) - do 30.11.2016.godine.
* Nadoknada štete za neškodljivo uklonjene seropozitivne životinje- u skladu sa pravilnicima iz uputstava
* Podrške sajmovima koji se održavaju na području kantona(Projekat) – do 30.11.2016.godine.
* Podrška izlagačima koji učestvuju na sajmovima van kantona - do 30.11.2016. godine.
* Uvođenje standarda u proizvodnji (ISO,HACCAP) - do 30.11.2013. godine.
* Edukacija farmera u skladu sa zakonskom regulativom i izrada brošure – do 30.11.2016.godine.
* Sufinansiranje poljoprivrednih proizvođača-u skladu sa Uputstvom ,krajnji rok 15.12.2016.godine.
* Rezervna sredstva

Prijedlozi projekata i zahtjeva za sredstvima dostavljaju se u formi koja je propisana od strane Ministarstva za privredu BPK-a Goražde.

Detaljne informacije za podnošenje zahtjeva i projekata za sva tri cilja po ,,Programu novčanih podsticaja u poljoprivredi za 2016.godinu.''mogu se dobiti u Ministarstvu za privredu Bosansko-podrinjskog kantona Goražde (Sektor poljoprivredu), te na telefon broj: 224-028 i 227-857.

Broj:04-14-1611-3/16 M I N I S T A R

Goražde, 18.11.2016.godine. Meho Mašala